stanford-oval/wikipedia huggingface dataset:
Maksim Vylegžanin
Maailmancup

Vylegžanin osallistui maailmancupin kilpailuun ensimmäisen kerran Pragelatossa tammikuussa 2005. Ensimmäisen pistesijansa hän saavutti oltuaan myöhemmin samana talvena kuudes Holmenkollenin perinteisen hiihtotavan 50 kilometrin kilpailussa. Kaksi vuotta myöhemmin hän oli Holmenkollenin 50 kilometrin perinteisen tyylin kilpailussa seitsemäs. Nämä olivat hänen ainoat sijoituksensa kymmenen parhaan joukossa maailmancupin henkilökohtaisissa kilpailuissa ennen Liberecin MM-hopeaa. Ensimmäisen maailmancupin palkintosijansa hän sai oltuaan toinen Kuusamon 15 kilometrin perinteisen hiihtotavan kilpailussa marraskuussa 2009. Myöhemmin samalla kaudella hän oli kolmas Roglan 30 kilometrin yhteislähtökilpailussa. Maailmancupin kokonaiskilpailussa hän oli kahdeksas.
Ensimmäisen maailmancupvoittonsa Vylegžanin saavutti La Clusaz'n 30 kilometrin vapaan hiihtotavan yhteislähtökilpailussa joulukuussa 2010. Samalla kaudella hän oli kolmas Otepään 15 kilometrin perinteisen hiihtotavan kilpailussa. Kaudella 2011–2012 hän voitti Rybinskissä 30 kilometrin yhdistelmäkilpailun ja oli Nové Městossa kolmas 30 kilometrin perinteisen hiihtotavan yhteislähtökilpailussa. Maailmancupin kokonaiskilpailussa hän sijoittui seitsemänneksi ja normaalimatkojen cupissa neljänneksi. Kaudella 2012–2013 hän sijoittui toiseksi Ruka triplassa. Tour de Skillä hän voitti Oberhofin takaa-ajokilpailun ja sijoittui kokonaiskilpailussa kolmanneksi. Sotšissa hän voitti parisprintin Dmitri Japarovin kanssa. Maailmancupin kokonaispisteissä hän oli viides.
Kaudella 2013–2014 Vylegžanin sijoittui Ruka triplassa toiseksi. Nové Městossa hän voitti parisprintin Nikita Krjukovin kanssa. Hän voitti 15 kilometrin perinteisen hiihtotavan yhteislähtökilpailun Szklarska Porębassa. Maailmancupin kokonaiskilpailussa hän oli kymmenes. Kaudella 2014–2015 hän voitti Rybinskin 30 kilometrin yhdistelmäkilpailun. Maailmancupin kokonaiskilpailussa hän oli jälleen kymmenes. Kaudella 2015–2016 hän oli kolmas Holmenkollenin 50 kilometrin perinteisen hiihtotavan yhteislähtökilpailussa ja voitti Falunin 10 kilometrin perinteisen kilpailun. Kaudella 2017–2018 hän sijoittui kolmanneksi Oslon 50 kilometrin vapaan hiihtotavan yhteislähtökilpailussa. Kaudella 2018–2019 hän sijoittui uransa päätöskisassa Oslon 50 kilometrin perinteisen hiihtotavan kilpailussa toiseksi.
Muut kilpailut

Vylegžanin voitti Venäjän mestaruuden yhdistelmäkilpailussa ja 50 kilometrillä 2007, 50 kilometrillä 2008, yhdistelmäkilpailussa ja 50 kilometrillä 2010, 30 kilometrillä 2011 sekä yhdistelmäkilpailussa ja 50 kilometrillä 2012. Torinon universiadeissa 2007 hän saavutti kultaa 30 kilometrillä ja pronssia yhdistelmäkilpailussa.
Maailmancupin osakilpailuvoitot

| Nro | Päivä | Paikka | Matka |
| --- | --- | --- | --- |
| 1. | 18. joulukuuta 2010 |  La Clusaz | 30 km (v) yhteislähtö |
| 2. | 5. helmikuuta 2012 |  Rybinsk | 2×15 km yhdistelmäkilpailu |
| 3. | 19. tammikuuta 2014 |  Szklarska Poręba | 15 km (p) yhteislähtö |
| 4. | 25. tammikuuta 2015 |  Rybinsk | 2×15 km yhdistelmäkilpailu |
| 5. | 13. helmikuuta 2016 |  Falun | 10 km (p) |
Aiheesta muualla

Kuvia tai muita tiedostoja aiheesta Maksim Vylegžanin Wikimedia Commonsissa
Miesten yhdistelmä-/takaa-ajohiihdon maailmanmestarit
Lempäälän vapaaherrakunta

Lempäälän vapaaherrakunta muodostui lahjoituksesta, jonka Jöns Kurki (Juho Knuutinpoika Kurki) sai vuonna 1650. Siihen kuului 81 taloa Lempäälästä ja Vesilahdelta. Kurki korotettiin 1651 vapaaherraksi, ja hän sai vielä loput Lempäälän taloista. Talot peruutettiin Kurjen suvulta 1672–1687.
Kirjallisuutta

Jokipii, Mauno: Suomen kreivi- ja vapaaherrakunnat, 1–2, Suomen historiallinen seura 1956–1960, Historiallisia tutkimuksia
Aiheesta muualla

Säätyläissuvut - sukuyhteiskunta uudessa muodossa. Yrjö Punkari, Narvasoft (yksityishenkilön sivu)
Looking for Group

Looking for Group (suom. etsimässä ryhmää (konnotaatiolla: johon liittyä)) on Ryan Sohmerin ja Lar deSouzan luoma verkkosarjakuva, joka alkoi ilmestyä marraskuussa 2006. Sarjakuvaa julkaistaan kahtena päivänä viikossa, päivät ovat maanantai ja torstai. Se on ottanut vaikutteita useista eri lähteistä, kuten Terry Goodkindin Sword of Truth -sarjasta, Robert Jordanin Ajan pyörä -sarjasta ja suositusta Blizzard Entertainmentin World of Warcraft -pelistä.
Merkittäviä tapahtumia

Maanantaina 6.8.2007 Ryan Sohmer julkaisi videolinkin blogissaan, Looking for Groupin ja sen sisarsarjakuvan, Least I Could Do pääsivuilla. Videolla "Slaughter the World," Richard laulaa Dave Mitchellin äänellä parodiaversion laulusta "Part of Your World" Disneyn elokuvasta Pieni merenneito. Blogimerkinnän lopusta paljastuu, että tämä viimeisin (ja pisin) Looking for Group -video on itse asiassa traileri täysmittaiselle, 75-85 minuutin elokuvalle. Elokuva, työnimeltään "The Origins of Dick" (Dickin syntyperä), on tarkoitus julkaista loppuvuodesta 2008."
Aiheesta muualla

Looking for Groupin verkkosivut
Looking for Group Forum (Arkistoitu – Internet Archive)
Mercedes-Benz Arena

Mercedes-Benz Arena voi olla:
Mercedes-Benz Arena Berliinissä
Mercedes-Benz Arena Stuttgartissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mercedes-Benz Arena”, voi hakea sivunnimihaulla, laajalla sivunnimihaulla tai tekstihaulla.
Meidan Emam

Näkymä aukiolle, jonka takana näkyy Imaamin moskeija (1629).
Meidan Emam (pers. ‏ميدان نقش جهان‎) on historiallinen aukio Isfahanissa, Iranissa. Se rakennettiin 1600-luvun alussa ja sitä reunustavat merkittävät safavidirakennukset samalta ajalta. Aukio valittiin vuonna 1979 Unescon maailmanperintöluetteloon.
Safavidihallitsija Abbas I siirsi pääkaupunkinsa Isfahaniin vuonna 1598. Hän alkoi rakennuttaa uutta kaupungin keskusta vanhan lounaispuolelle. Uuden keskustan ytimeen tuli 512 metriä leveä ja 159 metriä pitkä aukio. Tätä reunustavat etelässä mahtava, maailman suurimpiin moskeijoihin lukeutuva Imaamin moskeija (1611–1629; aiemmalta nimeltään Šaahin moskeija), idässä pienempi Šeikki Lotfallahin moskeija, lännessä vanhempi Ali Qapu -palatsi, jota laajennettiin Abbas I:n aikana, sekä pohjoisessa suuri basaari.
Aiheesta muualla

Wikimedia Commonsissa on kuvia tai muita tiedostoja aiheesta .
Meidan Eman Unescon verkkosivuilla. (englanniksi) (ranskaksi)
Leinster

| Leinster Laighin |
| --- | --- |
 Lippu
 Maakunnan sijainti Irlannissa
Valtio:  Irlanti
Kreivikuntia:  12
Hallinto:  
 – suurin kaupunki:  Dublin
Pinta-ala:  19 590,75 km²
Väkiluku (2016):  2 630 720
 – väestötiheys:  134,3 as./km²
Leinster (iiriksi Laighin tai Laigin) on yksi Irlannin neljästä historiallisesta provinssista. Leinster sijaitsee Irlannin itäosassa ja on saaren provinsseista runsasväkisin. Siellä on arviolta 2 630 720 asukasta (vuonna 2016) ja sen pinta-ala on 19 590,75 neliökilometriä. Leinsterin perinteisessä lipussa on kultainen harppu vihreällä taustalla.
Historia

Muinaisina aikoina Leinsteria asutti viisi Fir Bolg -heimoa, joista hallitseva heimo, Laigin, antoi Leinsterille sen nimen. Fir Bolg oli mahdollisesti sukua belgeille, vaikka tätä ei ole pystytty todistamaan. Leinsterin heimot yhdisti Úgaine Mor, joka rakensi Ailinnen kumpulinnoituksen Kilcullen lähelle Kildaren kreivikunnassa. Úgaine Morea pidetäänkin Leinsterin ensimmäisenä kuninkaana 600-luvulla eaa. ”Ster”-osa tulee nimeen pohjoismaalaisesta sanasta, joka tarkoittaa valtakuntaa. Viikingit hallitsivatkin muun muassa Dublinia ja Waterfordia.
Laiginin kuningaskunnan perusti uudelleen kuuluisa Cathair Mor noin 175–185 jaa. Irlannin varhaisten sisällissotien aikana. 300- ja 400-luvuilla jaa. Magnus Maximus lähti Britanniasta jättäen peräänsä merkittävän tyhjiön, siirtolaiset Laiginista lähtivätkin Walesin pohjoisosiin; erityisesti Angelseyhin, Carnaronshireen ja Denbigshireen.
700-luvulla Laigin oli jakautunut kahden hallitsijasuvun kesken: pohjoisen Leinster-hallitsijasuvun Murhad mac Brain (kuoli 727) oli Uí Dúnlaingen kuningas, eteläisen Leinster-hallitsijasuvun Áed mac Colggen (kuoli 738) oli Uí Cheinnselaigin kuningas.
Nykyinen Leinster käsittää historiallisen Leinsterin lisäksi myös historiallisen Meathin provinssin. Vanhan Meathin provinssin alueella on nykyään kaksi kreivikuntaa, Meath ja Westmeath.
Kaupungit

Leinsterin suurin kaupunki on provinssin ja koko Irlannin tasavallan pääkaupunki Dublin. Suur-Dublinin alueella asuu 1 661 185 (2006) asukasta. Muita mainittavia kaupunkeja Suur-Dublinin alueella on Tallaght (64 282), Blanchardstown (60 000), Cloandalkin (43 929) ja Lucan (37 622). Kilkennyssä ja sen lähiympäristössä asuu 23 967 (2006) ihmistä.[lähde? ]
Muita merkittäviä kaupunkeja:
Bray (26 985)
Swords (37 806)
Dundalk (29 538)
Drogheda (37 601)
Navan (26 938)
Naas (21 715)
Celbridge (14 790)
Mullingar (18 529)
Athlone (16 888)
Wexford (18 590)
Portlaoise (14 275)
Tullamore (13 085)
Kreivikunnat

Ensin on mainittu englanninkieliset nimet, sitten iirinkieliset suluissa.
Carlow (Ceatharlach)
Dublin (Áth Cliath)
Kildare (Cill Dara)
Kilkenny (Cill Chainnigh)
Laois
Longford (An Longphort)
Louth (Lú)
Meath (An Mhí)
Offaly (Uíbh Fhailí)
Westmeath (An Iarmhí)
Wexford (Loch Garman)
Wicklow (Cill Mhantáin)
Aiheesta muualla

Kuvia tai muita tiedostoja aiheesta Leinster Wikimedia Commonsissa
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Lisa Gastoni

| Lisa Gastoni |
| --- | --- |
 Gastoni vuoden 1968 elokuvassa Kiitos, täti.
Henkilötiedot
Syntynyt: 28. heinäkuuta 1935 (ikä 89) Alassio
Kansalaisuus:  Italia
Ammatti:  näyttelijä
Aiheesta muualla
IMDb 
Elonet
AllMovie
Lisa Gastoni (s. 28. heinäkuuta 1935 Alassio) on italialainen näyttelijä. Hän syntyi italialaiselle isälle sekä irlantilaiselle äidille ja muutti toisen maailmansodan jälkeen Englantiin, jossa aloitti elokuva- ja malliuransa. Gastoni palasi Italiaan 1960-luvulla. Vuoden 1979 jälkeen hän lopetti elokuvauransa pitkäksi aikaa ja keskittyi maalaamiseen ja kirjoittamiseen.
Elokuvia

Leivottiin lääkäri (1954)
Kolme miestä veneessä (1956)
Kauhukakarat tappotuulella (1957)
Hyttynen lähtee Roomaan (1963)
Kiitos, täti (1968)
Cuore sacro (2005)
Aiheesta muualla

Lisa Gastoni Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lisa Gastoni
Käännös suomeksi
Matthias Castreen

| Matthias Castreen> Henkilötiedot |
| --- | --- |
Syntynyt: 3. helmikuuta 1693 Virrat
Kuollut: 22. kesäkuuta 1771 Paltamo
Kansalaisuus:  ruotsi
Ammatti:  kruununvouti ja pormestari
Vanhemmat:  Olaus Castrenius (1693−1771), ja Kristiina Lignipaeus (1662−1715)
Puoliso:  Margareta Elisabet Zein ja Helena Eriksdotter Albogius
Lapset:  Helenan lapset; Margareta Mattsdotter Castrén; Christer Mattsson Castrén ja Eric Castrén Sr.
Matthias "Castrenius" Castreen  (3. helmikuuta 1693 Virrat − 22. kesäkuuta 1771 Paltamo) oli Kajaanin kihlakunnan kruununvouti ja Kajaanin pormestari. Castreen oli tunnetun pohjalais-kainuulaisen Castrénin pappis- ja lakimiessuvun kantaisä. Hänen isänsä oli Pälkäneen kirkkoherra Olaus Castrenius.
Opiskeltuaan Turun akatemiassa Castreen siirtyi suuren Pohjan sodan sytyttyä Tukholmaan ja antautui sotilasuralle. Hän palveli sekä laivastossa että tykistössä. Castreen jäi tanskalaisten vangiksi 1715, mutta onnistui pakenemaan. Vuodesta 1716 hän palveli Pohjanmaan jalkaväkirykmentissä ja yleni vääpeliksi. Castreen oli harvoja suomalaisia karoliineja, jotka selvisivät hengissä Karl Gustaf Armfeltin epäonnisella sotaretkellä Norjan tuntureilla talvella 1718−1719. Vuonna 1740 kuningas ylensi hänet luutnantiksi.
Vuonna 1725 Matthias Castreen sai nimityksen Kajaanin kihlakunnan kruununvoudiksi ja seuraavana vuonna myös Kajaanin pormestariksi. Hän vastasi kihlakuntansa itäisen rajan puolustuksesta ja rajan yli tapahtuvasta kanssakäymisestä ja kaupasta. Hän onnistui pitämään alueen rauhallisena ja solmimaan hyvät neuvotteluyhteydet venäläisiin paikallisviranomaisiin. Castreen kehitti kihlakuntansa taloudellisia oloja edistämällä maanviljelystä, karjanhoitoa sekä tervan tuotantoa. Kansanopetuksen tehostamiseksi hän myötävaikutti Kuhmon kappeliseurakunnan perustamiseen vuonna 1754. Matthias Castreenia voidaan pitää Kainuun alueen vaikutusvaltaisimpana virkamiehenä 1700-luvulla.
Matthias Castreenin poikia olivat tuomari Christer Castrén, joka seurasi isäänsä kruununvoutina ja pormestarina, sekä Kemin kirkkoherra Eric Castrén. Matthias Castreen oli 1900-luvulla Suomen pääministereinä toimineiden Kaarlo Castrénin ja Urho Castrénin yhteinen esi-isä: Kaarlo oli Christerin ja Urho Ericin pojanpojanpojanpoika.
Mathieu Flamini

| 0 | 1 | 2 |
| --- | --- | --- |

Henkilötiedot
Syntymäaika: 7. maaliskuuta 1984 (ikä 40)
Syntymäpaikka: Marseille, Ranska
Pelipaikka: keskikenttäpelaaja
Pituus: 178 cm
Junioriseurat
: Olympique Marseille
Seurat
| Vuodet | Seura | O (M) |
| 2003–2004 2004–2008 2008–2013 2013–2016 2016–2017 2018–2019 | Marseille Arsenal AC Milan Arsenal Crystal Palace Getafe | 14 (0) 102 (7) 96 (7) 66 (3) 10 (0) 18 (0) |
Maajoukkue
| 2004–2005 2007–2008 | Ranska U 21 Ranska | 8 (1) 3 (0) |
 Seurajoukkueuran tilastot kattavat vain kansalliset sarjat, päivitetty 29. syyskuuta 2021.  Maajoukkueuran tilastot päivitetty 15. lokakuuta 2015.
Mathieu Flamini (s. 7. maaliskuuta 1984 Marseille, Ranska) on ranskalainen jalkapalloilija, joka pelasi kotimaansa lisäksi Englannin, Italian ja Espanjan pääsarjoissa. Hänen viimeinen seuransa oli Primera Divisiónin Getafe. 178 senttimetrin pituinen Flamini oli pelipaikaltaan keskikenttäpelaaja.
Flamini aloitti uransa Olympique de Marseillessa, jossa hän teki debyyttinsä 20. joulukuuta 2003 1-0 voitto-ottelussa Toulousea vastaan. Marseillessa Flamini pelasi 14 ottelua ja tuli tunnetuksi UEFA Cupissa, jossa hän auttoi joukkueen hienoilla esityksillään loppuotteluun. Göteborgissa Nya Ullevi -stadionilla pelatun finaalin voitti kuitenkin espanjalaisjoukkue Valencia CF.
Flamini siirtyi 23. heinäkuuta 2004 Englannin Valioliigaan Arsenaliin. Debyyttinsä Arsenalissa Flamini teki 15. elokuuta 2004. Hän pelasi neljän kauden aikana Arsenalissa 102 valioliigaottelua. Mestarien liigassa karsintoineen hän pelasi tuona aikana 30 ottelua. Kauden 2005–2006 loppuottelussa hän pelasi 16 minuuttia Arsenalin hävitessä FC Barcelonalle 1–2. Arsenalin voittaessa FA Cupin 2005 hän pelasi neljä ottelua, muttei välierässä eikä loppuottelussa.
Flamini siirtyi vapaalla siirrolla AC Milaniin kesällä 2008. Hän pelasi italialaisseurassa 96 Serie A -ottelua, joissa teki seitsemän maalia. Hän voitti Italian-mestaruuden kaudella 2010–2011. Mestarien liigassa hän edusti Milania 13 ottelussa.
Flamini palasi ilman siirtokorvausta uudelleen Arsenaliin kesällä 2013. Seuraavan kahden kauden aikana hän pelasi 50 valioliigaottelua ja 13 Mestarien liigan ottelua karsintoineen. Hän pelasi FA Cupin voittaneessa Arsenalin joukkueessa kolme ottelua 2014 ja kaksi ottelua 2015, muttei kummallakaan kaudella välierässä eikä loppuottelussa.
Mathieu edusti kausilla 2017–2019 Primera Divisiónissa pelaavaa Getafea, minkä jälkeen hän lopetti pelaajauransa.
Flamini on pelannut kolme maaottelua Ranskan maajoukkueessa. Ensimmäisen maaottelunsa hän pelasi Marokkoa vastaan marraskuussa 2007.
Saavutukset

Marseillessa:
UEFA Cup finalisti 2004
Arsenalissa:
Mestarien liiga finalisti 2006
FA Cup 2005, 2014, 2015
FA Community Shield 2005, 2014
Milanissa:
Serie A 2011
Italian Supercup 2011
Metallurg Žlobin

| Metallurg Žlobin |
| --- | --- |

Perustettu:  2006
Entiset nimet:  Belstal Žlobin (1986-1989) HK Belstal (1989-1996)
Kaupunki:   Žlobin
Kotiareena:  Urheilupalatsi Metallurg
Sarjataso:   Ekstraliga
Värit:                
Päävalmentaja:   Pavel Zubov
Mestaruudet:  2012
Infobox OKVirheellinen NIMI-arvo: 
Metallurg Žlobin (valkoven. ХК Металлург-Жлобин) on valkovenäläinen jääkiekkoseura, jonka kotikaupunki on Žlobin. Seura pelaa Ekstraligassa.
Metallurg Žlobin perustettiin vuonna 1984 silloiseen Valko-Venäjän neuvostotasavallan paikallissarjan toiselle tasolle. Vuonna 1989 seura nousi Valko-Venäjän ykkössarjaan ja vaihtoi samalla nimeksi Belstal Žlobin. Kaudella 1995–1996 Belstal osallistui Itä-Euroopan jääkiekkoliigaan. Kausi jäi seuran viimeiseksi ja sen toiminta lakkautettiin. Vuonna 2006 Metallurg Žlobin perustettiin uudelleen ja se liittyi Ekstraligaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Metallurg Schlobin
Matti Arteva

Matti Emil Arteva (s. 19. lokakuuta 1945 Helsinki) on suomalainen insinööri ja metalliteollisuudessa toiminut eläköitynyt yritysjohtaja, joka on saanut kauppaneuvoksen arvonimen.
Arteva syntyi myyntipäällikkö Olavi Emil Artevan ja notaari Eine Lemmitty Parvion perheeseen. Hänen puolisonsa on merkonomi Anja Kaarina Kärkkäinen. Koneinsinööriksi Arteva valmistui  Helsingin teknillisestä oppilaitoksesta 1970. Hän oli Telko Oy:n osastopäällikkö 1970–1975 ja Aspo Oy:ssä tuotepäällikkö 1975–1977, teräsosaston osastopäällikkö 1977–1980, Järvenpään esikäsittelylaitoksen johtaja 1980–1983, tekniikkaryhmän johtaja 1983–1991, metalli- ja tekniikkaryhmän johtaja 1991 ja varatoimitusjohtaja 1991–1992. Asva Oy:n toimitusjohtaja Arteva oli 1992–1999 ja Rautaruukki Oyj:ssä Teräspalveluryhmän johtaja 1999–2003 ja Metallituotteet-divisioonan, vuodesta 2004 Ruukki Metals -divisioona, johtaja 2003–2004, vanhempi neuvonantaja 2005 ja johtoryhmän jäsen 2001–2004. Hänellä oli työuransa aikana myös useita liike-elämän asiantuntija- ja luottamustetehtäviä. Kauppaneuvoksen arvonimen Arteva sai 2005.
Lipunrepijä

| Lipunrepijä |
| --- | --- |
 Lipunrepijä
Luoja(t):  Mark Gruenwald & Paul Neary
Kustantamo:  Marvel
Ensiesiintyminen:  Captain America #312 (joulukuu 1985)
Henkilötiedot
Oikea nimi:  Tuntematon
Status:  Aktiivinen
Pituus:  187 cm
Paino:  106 kg
Ryhmäsidokset:  U.L.T.I.M.A.T.U.M.
Voimat:  Erinomainen voimistelija ja lähitaistelija.
Lipunrepijä (engl. Flag-Smasher) (esiintynyt Suomessa myös nimellä Lipunmurskaaja) on Marvel-kustantamon sarjakuvissa esiintyvä superroisto. Hahmon ensiesiintyminen tapahtui amerikkalaisen Captain America -lehden numerossa 312 (joulukuu 1985). Lipunrepijän loivat Mark Gruenwald ja Paul Neary. Lipunrepijä on pääasiallisesti Kapteeni Amerikan vihollinen.
Suomessa Lipunrepijä esiintyi ensimmäisen kerran Marvel Minijuliste -sarjan osassa 13.
Historia

Lipunrepijä syntyi Sveitsissä, varakkaan diplomaatin perheeseen. Poika halusi seurata isänsä jalanjälkiä diplomaattina, kunnes Latverian (Tohtori Doomin kotimaa) lähetystössä puhjenneessa kapinassa hänen isänsä kuoli. Poika vakuuttui siitä, että ihmiskunta piti pelastaa nationalismilta, jotta mikään valtio ei pitäisi itseään toista parempana.
Poika otta nimekseen Lipunrepijä ja alkoi terrorismin avulla levittää sanomaansa. Hän perusti U.L.T.I.M.A.T.U.M. -nimisen järjestön (the Underground Liberated Totally Integrated Mobile Army To Unite Mankind) avustaakseen itseään taistelussa nationalismia vastaan.
Lipunrepijä aloitti uransa näyttävästi hyökkäämällä Yhdistyneitten kansakuntien New Yorkissa sijaitsevaa päämajaa vastaan. Tuhottuaan tusinoittain eri maiden lippuja, hän pakeni paikalta, mutta hyökkäsi myöhemmin lehdistötilaisuutta pitävää Kapteeni Amerikkaa vastaan. Kapteeni kuitenkin voitti fanaattisen Lipunrepijän suorassa televisiolähetyksessä.
Lipunrepijä palasi ristiretkensä pariin myöhemmin ja järjestönsä U.L.T.I.M.A.T.U.M.:n kanssa taisteli jälleen Kapteeni Amerikkaa vastaan. Hän sai kuitenkin tietää, että vanha natsisotarikollinen Punakallo rahoitti salaisesti ryhmän toimintaa. Lipunrepijä piti itseään vastuullisena tapahtuneesta ja oli pakotettu pyytämään Kapteeni Amerikan apua Punakallon voittamiseksi. Pysyvää yhteistyötä miesten välille ei syntynyt.
Myöhemmin Lipunrepijä on ottanut yhteen sellaisten sankarien, kuin Tuomarin, Aaveajajan ja Kuuritarin kanssa.
Voimat ja varusteet

Lipunrepijä on fyysisesti erinomaisessa kunnossa. Hän on huippuluokan voimistelija ja lähitaistelija, joka on saanut oppia taistelulajeihin japanilaisilta mestareilta. Lähitaisteluissa Lipunrepijä käyttää yleensä aseenaan vanhanaikaista aamutähteä.
Muissa medioissa

Anarkistiryhmä Lipunmurskaajat esiintyy Marvel Cinematic Universeen sijoittuvassa Disney+-sarjassa The Falcon and the Winter Soldier (2021), johtajanaan Karl Morgenthaun hahmoon perustuva nuori nainen nimeltä Karli Morgenthau, näyttelijänä Erin Kellyman. He varastivat Vallantekijäksi ryhtyneeltä Sharon Carterilta sekä Wilfred Nagelilta supersotilasseerumin, jonka luomiseen oli käytetty Isaiah Bradleyn verta, ja käyttivät sitä saadakseen yli-inhimilliset voimat. He käyttivät näitä voimia sabotoidakseen GRC:n (Global Repatriation Council eli Maailman kotiutusneuvosto) toimintaa, voidakseen palauttaa maailman takaisin aikaan ennen kuin Kostajat toivat Thanoksen uhrit takaisin. Sam Wilson, Bucky Barnes, John Walker ja Helmut Zemo ja Carter yrittävät useasti sarjan aikana pysäyttävät heidät. Sarjan päätösjaksossa ”Yksi maailma, yksi kansa”, Morgenthau kohtaa Walkerin ja Wilsonin taistelussa ennen kuin Carter ampuu hänet, ja Barnes ja Walker saavat pidätettyä loput Lipunmurskaajat. Zemon hovimestari Oeznik räjäytti myöhemmin vangittuja Lipunmurskaajia kuljettaneen auton ennen nämä ehdittiin viedä vangittavaksi Lautalle.
Aiheesta muualla

Ihmeiden aika-sivuston osuus Lipunrepijästä[vanhentunut linkki]
Mary Hansen

Mary Hansen
Mary Hansen (1. marraskuuta 1966 – 9. joulukuuta 2002) oli australialaissyntyinen rockmuusikko. Hän tuli tunnetuksi vuonna 1990 perustetun brittiläisen Stereolab-yhtyeen kitaristina ja laulajana. Hän liittyi yhtyeeseen vuonna 1992 ja vaikutti siinä loppuelämänsä.
Hansen kuoli ainoastaan 36 vuoden ikäisenä liikenneonnettomuudessa jäätyään auton alle ajaessaan polkupyörällä Lontoossa. Hän oli uransa aikana laulanut lisäksi mm. Brokebackin, The High Llamasin, Moonshaken ja Mouse on Marsin levytyksillä. Hän oli lontoolaisen Chicane-yhtyeen tuottaja.
Hansen oli syntynyt Australian Queenslandissa ja asunut 1980-luvulta lähtien Englannissa. Hänen oma albuminsa Hybird julkaistiin postuumisti vuonna 2004.
Mary Higby Schweitzer

Mary Higby Schweitzer on yhdysvaltalainen paleontologi. Hän on löytänyt verisolujen ja pehmeän kudoksen jäänteitä dinosaurusten luista.
Schweitzerin liikkuva laboratorio.
Schweitzerin löydöistä innostuivat tiedeyhteisön lisäksi nuoren maan kreationistit, jotka väittivät kyseisten jäänteiden säilymisen selvästi osoittavan dinosaurusten eläneen suhteellisen äskettäin.
Schweitzer on havainnut että rautapartikkeleilla on osuutta pehmeän kudoksen säilymisessä usean geologisen kauden ajan.
Mathieu Amalric

| Matheu Amalric |
| --- | --- |
 Mathieu Amalric vuonna 2013.
Henkilötiedot
Syntynyt: 25. lokakuuta 1965 Neuilly-sur-Seine, Ranska
Ammatti:  näyttelijä, elokuvaohjaaja
Näyttelijä
Aktiivisena:  1984–
Merkittävät roolit:  007 Quantum of Solace Perhonen lasikuvussa The Grand Budapest Hotel München
 Nimikirjoitus
Aiheesta muualla
IMDb 
Elonet
AllMovie
Matheu Amalric (s. 25. lokakuuta 1965 Neuilly-sur-Seine, Ranska) on ranskalainen näyttelijä, joka on näytellyt muun muassa elokuvissa München (2005), Perhonen lasikuvussa (2007) ja The Grand Budapest Hotel (2014). Amalric on pääpahiksena James Bond -elokuvassa 007 Quantum of Solace (2008). Hän esiintyy JJA:n roolissa Le Bureau, vakoojaverkosto -vakoilusarjan 4. ja 5. kaudella. Hänet on palkittu usealla César-palkinnolla.